Hrvatski sabor
20040401

S obzirom da donošenje međunarodnih konvencija često puta iziskuje dugo vremena i bilo bi prošlo sigurno i nekoliko godina dok bi Međunarodna pomorska organizacija ratificirala novu konvenciju onda je odlukom Međunarodne pomorske organizacije u okviru postojeće konvencije “Solas konvencije” donesen međunarodni kodeks o sigurnosti brodova i lučkih prostora i na taj način praktično u vrlo kratkom vremenu ratificiran i usvojen dokumenat koji obvezuje sve stranke odnosno članice Međunarodne pomorske organizacije da svoje nacionalno zakonodavstvo usklade sa ovim međunarodnim kodeksom ili ASPS kodeksom. Upravo na temelju tog kodeksa Vlada Republike Hrvatske u prošlom mandatu je 13. studenoga 2003. godine u vrijeme kada nije zasjedao Sabor donijela Uredbu o sigurnosnoj zaštiti trgovačkih brodova i luka otvorenih za međunarodni promet upravo kako bi čim prije uskladila to naše zakonodavstvo sa, sa ovim međunarodnim kodeksom o zaštiti i sigurnosti brodova i lučkih prostora, a što je kasnije Sabor na svojoj sjednici 1. konstituirajućoj sjednici i usvojio i time je ona postala uredba sa zakonskom snagom. Zbog čega je došlo ustvari do, do toga da je Međunarodna pomorska organizacija vrlo brzo reagirala?